ลักษณะการประกอบธุรกิจ

1.  ประวัติความเป็นมา

10 มีนาคม 2537 บริษัทจัดตั้งขึ้นในชื่อเดิม” บริษัทพานาเชน จำกัด”
เพื่อดำเนินธุรกิจขายเช่าซื้อสินค้ายี่ห้อ พานาโซนิค และเนชั่นแนล ประเภทเครื่องใช้ไฟฟ้าในบ้าน
และเครื่องใช้สำนักงาน

2541 บริษัทเปลี่ยนการขายเช่าซื้อสินค้ายี่ห้อ “พานาโซนิค” และ “เนชั่นแนล” เป็น “ไดสตาร์”
ยี่ห้อเดียว ดำเนินธุรกิจ ประเภทเครื่องใช้ไฟฟ้าภายในบ้าน เครื่องใช้สำนักงาน รถจักรยานยนต์
และอื่น ๆ พร้อมบริการก่อนและหลังการขายถึงบ้าน โดยผ่านช่องทางการจัดจำหน่าย 2 รูปแบบ
คือ 1) การขายเช่าซื้อผ่านสาขา ซึ่งพนักงานบริษัท จะเป็นผู้ดำเนินการขายเช่าซื้อให้แก่ผู้บริโภค
และ 2) การขายเช่าซื้อ ผ่านตัวแทนขายเช่าซื้อ

2542 บริษัทเข้าถือหุ้นในบริษัท ไดสตารเชน จํากัด ซึ่งดำเนินธุรกิจขายเช่าซื้อ
(ปัจจุบันเปลี่ยนชื่อเป็นบริษัท ซันไชน์ อินเตอร์เนชันแนล บิสสิเนส จำกัด) ในสัดส่วนร้อยละ 94.56
โดยบริษัททั้งสองดำเนินธุรกิจเสมือนเป็นบริษัทเดียวกัน เนื่องจากมีประเภทธุรกิจ
ลักษณะการดำเนินงาน และผู้บริหารชุดเดียวกัน

6 ตุลาคม 2546 บริษัทพานาเชนจำกัด เปลี่ยนชื่อบริษัทเป็น บริษัทไดสตาร์ไดเร็ค จำกัด

2547 กลุ่มบริษัทได้ปรับโครงสร้างกลุ่มเพื่อให้เกิดความชัดเจนในการดำเนินกิจการ
รวมทั้งการประหยัดค่าใช้จ่ายและเพิ่มประสิทธิภาพการบริหารงานภายใน
และเพิ่มสัดส่วนการลงทุนในบริษัท ไดสตาร์เชน จำกัด เป็นร้อยละ 99.99

20 เมษายน 2547 บริษัทไดสตาร์ไดเร็ค จำกัดได้แปรสภาพเป็นบริษัทมหาชนจำกัด
และเปลี่ยนชื่อเป็นบริษัท ดี อี แคปปิตอล จํากัด (มหาชน)

17 กันยายน 2547 บริษัทได้เข้าจดทะเบียนเป็นหลักทรัพย์ ในตลาดหลักทรัพย์แห่งประเทศไทย
ในชื่อ บริษัท ดี อี แคปปิตอล จํากัด (มหาชน) โดยใช้ชื่อย่อ “DE”

2548 ขยายธุรกิจขายและให้เช่าซื้อรถยนต์ ส่วนใหญ่เป็นรถรับจ้างสาธารณะ (รถแท็กซี่)

2549 บริษัทประสบผลจากภาวการณ์ชะลอตัวในสินค้าเครื่องใช้ไฟฟ้า
และราคาน้ำมันที่ปรับตัวสูงขึ้นอย่างต่อเนื่อง
ประกอบกับค่าใช้จ่ายในการดำเนินงานสูงขึ้นอันเนื่องจากต้นทุนในการตรวจสอบคุณภาพของลูกหนี้และการติดตามหนี้ที่เพิ่มขึ้น

21 กุมภาพันธ์ 2550 บริษัท ไมด้าแอสเซท จำกัด
(มหาชน)ได้เข้ามาเป็นผู้ถือหุ้นใหญ่โดยมีสัดส่วนการถือหุ้นร้อยละ 12.95 และได้เข้ามาบริหาร
ได้มีนโยบายหยุดการให้สินเชื่อเช่าซื้อเครื่องใช้ไฟฟ้า และรถรับจ้างสาธารณะ
เนื่องจากพิจารณาแล้วไม่คุ้มค่าใช้จ่ายในการดำเนินการ
บริษัทจะติดตามเก็บเงินจากพอร์ตลูกหนี้ที่มีอยู่เดิมเท่านั้น เท่านั้น
โดยอาศัยความร่วมมือระหว่างเครือข่ายของบริษัท ไมด้า แอสเซ็ท จำกัด(มหาชน)
บริษัทจะมีเงินสดจากการเก็บเงินของลูกหนี้ซึ่งจะสามารถลงทุนในธุรกิจที่ได้ศึกษาและพิจารณาแล้วว่ามีศักยภาพในการลงทุนเพื่อจะพัฒนาเป็นธุรกิจหลักของบริษัทต่อไป

  บริษัทได้ทำสัญญาว่าจ้างบริหารกับบริษัท ไมด้า ลีซซิ่งจำกัด (มหาชน)
  เพื่อติดตามและบริหารหนี้พอร์ตเช่าซื้อรถยนต์ทั้งหมด

  บริษัทได้ทำสัญญาจัดเก็บค่าสินค้าและค่าเช่าซื้อ กับบริษัท ไมด้าแอสเซ็ท จำกัด (มหาชน)
  ในการบริหารจัดเก็บหนี้เครื่องใช้ไฟฟ้าบางส่วนของบริษัท
  ส่วนที่คงเหลือบริษัททำหน้าที่ติดตามเก็บหนี้จากลูกหนี้

22 มีนาคม 2550 บริษัทได้ลงทุนในบริษัท เจ.อาร์.ดีล จำกัด (ปัจจุบันเปลี่ยนชื่อเป็น บริษัท อควา
คอร์เปอเรชั่น จำกัด (มหาชน) ประกอบธุรกิจให้บริการเช่าพื้นที่ติดตั้งป้ายโฆษณา จัดหาพื้นที่,
รับจ้างผลิตและติดตั้งงานโฆษณาประเภทต่าง ๆ โดยเน้นสื่อโฆษณาภายนอกที่อยู่อาศัย
โดยสื่อโฆษณาที่ทำรายได้หลักให้บริษัท เจ.อาร์.ดีล จำกัด คือสื่อโฆษณาประเภทบิลบอร์ด
(Billboard) ทุนจดทะเบียน 300 ล้านบาท ในสัดส่วนการลงทุนร้อยละ 50%
โดยการซื้อหุ้นสามัญเพิ่มทุนของบริษัท เจ.อาร์.ดีล จำกัด จำนวน 1,500,000 หุ้น ราคาหุ้นละ
100 บาท มูลค่าเงินลงทุน 150,000,000 บาท

20 เมษายน 2550 ที่ประชุมสามัญผู้ถือหุ้นประจำปี
ได้มีมติให้ออกและเสนอขายใบสำคัญที่จะซื้อหุ้นสามัญของบริษัท รุ่นที่ 1 จำนวนไม่เกิน
264,000,000 หน่วย ให้แก่ผู้ถือหุ้นเดิมของบริษัท ในสัดส่วน 2 หุ้นเพิ่ม ต่อ 1
หน่วยใบสำคัญแสดงสิทธิ ในราคาหน่วยละ 0.00 บาท โดยใบสำคัญแสดงสิทธิ 1 หน่วย
สามารถใช้สิทธิซื้อหุ้นสามัญได้ 1 หุ้น ในราคาหุ้นละ 1.00 บาท และมีกำหนดการใช้สิทธิในทุกวันที่
30 ของเดือนมีนาคม มิถุนายน กันยายน และธันวาคมของแต่ละปี ตลอดอายุของใบสำคัญแสดงสิทธิ
2 ปี ยกเว้นกำหนดการใช้สิทธิครั้งสุดท้าย ซึ่งจะตรงกับวันที่ 20 มกราคม 2553

23 กรกฎาคม 2550 สัดส่วนการถือหุ้นของบริษัทใน บริษัท เจ.อาร์.ดีล จำกัด ลดลงเหลือ
47.47% เนื่องจากการเพิ่มทุนจาก 300 ล้านบาท เป็น 316 ล้านบาท โดยแบ่งเป็นหุ้นสามัญ
31,600,000 หุ้น มูลค่าที่ตราไว้หุ้นละ 100 บาท

28 กันยายน 2550 บริษัท เจ.อาร์.ดีล จำกัด ได้จดทะเบียนเพิ่มทุนอีกจำนวน 23.20 ล้านบาท
รวมเป็น 339.20 ล้านบาท โดยแบ่งเป็นหุ้นสามัญ 33,920,000 หุ้น มูลค่าที่ตราไว้หุ้นละ 100
บาททำให้สัดส่วนการถือหุ้นของบริษัท ในบริษัท เจ.อาร์.ดีล จำกัด ลดลงเหลือ 44.22%

16 มกราคม 2551 สัดส่วนการถือหุ้นในบริษัท เจ.อาร์.ดีล จำกัด ลดลงเหลือ 38.64 %
เนื่องจากบริษัทได้ขายหุ้นในบริษัท เจ.อาร์.ดีล จำกัด ให้บริษัทไมด้า แอสเซ็ท จำกัด(มหาชน)
จำนวน 189,400 หุ้นในราคาหุ้นละ 105.59 บาท เป็นจำนวนเงิน 19.99 ล้านบาท
อย่างไรก็ตาม บริษัทได้มีการซื้อหุ้นในบริษัท เจ.อาร์.ดีล จำกัด จากผู้ถือหุ้นเดิมเพิ่มเติมอีก
110,000 หุ้น ในไตรมาส 3 ปี 2551 และอีก 80,000 หุ้น ในไตรมาส 4 ปี 2551
ปัจจุบันบริษัทจึงถือหุ้นในบริษัท เจ.อาร์.ดีล จำกัด รวมทั้งสิ้น 1,500,600 หุ้น
คิดเป็นสัดส่วนร้อยละ 44.24

8 กุมภาพันธ์ 2551 บริษัทลงทุนในบริษัท ไอ เอ็ม ซี ซี จำกัด
ซึ่งประกอบธุรกิจหลักในการนำเข้าและจำหน่ายรถไฟฟ้าเอนกประสงค์ รถจักรยานยนต์สี่ล้อ (เอทีวี)
อะไหล่และอื่นๆ จำนวน 150,000 หุ้น หรือคิดเป็นสัดส่วนร้อยละ 4.73 ของทุนทุนจดทะเบียน
317,000,000 บาท ซึ่งแบ่งเป็นหุ้นสามัญ 31,700,000 หุ้น มูลค่าที่ตราไว้หุ้นละ 100 บาท

10 มิถุนายน 2551 ที่ประชุมวิสามัญผู้ถือหุ้นครั้งที่ 1/2551
ได้มีมติอนุมัติให้บริษัทได้เปลี่ยนแปลงชื่อบริษัทจากเดิม “บริษัท ดี อี แคปปตอล จํากัด (มหาชน)”
เป็น “บริษัท ซันไชน์ คอร์เปอเรชั่น จำกัด (มหาชน)” โดยใช้ชื่อย่อ “SSE”
พร้อมทั้งเปลี่ยนแปลงมูลค่าหุ้นสามัญที่ตราไว้ของบริษัทจากเดิมหุ้นละ 1.00 บาท เป็นหุ้นละ 0.10
บาท ส่งผลให้จำนวนหุ้นสามัญของบริษัทเพิ่มขึ้นจาก 792 ล้านหุ้น เป็น 7,920 ล้านหุ้น

12 มิถุนายน 2551 บริษัท ดี อี แคปปิตอล จำกัด (มหาชน) จดทะเบียนเปลี่ยนชื่อเป็น บริษัท
ซันไชน์ คอร์เปอเรชั่น จำกัด (มหาชน) และเปลี่ยนชื่อหลักทรัพย์ จาก “DE” เป็น “SSE”

ตุลาคม 2551 บริษัทและบริษัทย่อยได้ลงทุนในหลักทรัพย์ ของบริษัท เจนเนอรัล เอนจิเนียริ่ง จำกัด
(มหาชน) “GEN” ซึ่งเป็นบริษัทจดทะเบียนในบริษัทหลักทรัพย์ ดำเนินธุรกิจผลิตวัสดุก่อสร้าง จำนวน
99,672,400 หุ้น คิดเป็นสัดส่วนการถือหุ้นร้อยละ 19.29 ของทุนจดทะเบียนที่ชำระแล้ว ส่งผลให้
GEN มีสถานะเป็นบริษัทร่วมของบริษัท

6 พฤษภาคม 2552 บริษัทได้มีการลงทุนในธุรกิจกาแฟและร้านอาหาร โดยจดทะเบียนจัดตั้งบริษัท
สไมล์ คัฟเฟ่ จำกัด มีทุนจดทะเบียน 30 ล้านบาท แบ่งเป็นหุ้นสามัญ 300,000 หุ้น
มูลค่าที่ตราไว้หุ้นละ 100 บาท ปัจจุบันชำระแล้ว 22.20 ล้านบาท ในสัดส่วนการลงทุนร้อยละ 80
หรือ 240,000 หุ้น ร่วมกับผู้บริหารของบริษัท สไมล์ คัฟเฟ่ จำกัด ในสัดส่วนที่เหลือร้อยละ 20
ดำเนินธุรกิจผลิตและจำหน่ายกาแฟคั่วบด เพื่อจำหน่ายให้แก่กลุ่มลูกค้าร้านกาแฟ ร้านอาหาร
โรงแรม และร้านค้าทั่วไป

27 มิถุนายน 2552 ที่ประชุมสามัญผู้ถือหุ้น ประจำปี 2552
ได้มีมติอนุมัติให้บริษัทได้เปลี่ยนแปลงมูลค่าหุ้นสามัญที่ตราไว้ของบริษัทจากเดิมหุ้นละ 0.10 บาท
เป็นหุ้นละ 1.00 บาท ส่งผลให้จำนวนหุ้นสามัญของบริษัทลดลงจาก 7,920 ล้านหุ้น เป็น 792
ล้านหุ้น

  ปัจจุบัน บริษัทมีทุนจดทะเบียน 792 ล้านบาท แบ่งเป็นหุ้นสามัญ 792 ล้านหุ้น มูลค่าที่ตราไว้หุ้นละ
  1.00 บาท เรียกชำระแล้ว 673.41 ล้านบาท

ธันวาคม 2552 ในช่วงระหว่างเดือน มิถุนายน – ธันวาคม 2552
บริษัทและบริษัทย่อยได้มีการขายหุ้นบางส่วนในหลักทรัพย์ ของบริษัท เจนเนอรัล เอนจิเนียริ่ง จำกัด
(มหาชน) “GEN” ทำให้ ณ วันที่ 31 ธันวาคม 2552 มีสัดส่วนการถือหุ้นร้อยละ 15.77 หรือ
148,071,700 หุ้น จากทุนจดทะเบียนที่ชำระแล้ว 939,119,199 บาท แบ่งเป็นหุ้นสามัญ
939,119,199 หุ้น มูลค่าทีตราไว้หุ้นละ 1.00 บาท

2.  ภาพรวมการประกอบธุรกิจ

ธุรกิจขายเช่าซื้อ

บริษัทดำเนินธุรกิจขายเช่าซื้อสินค้ายี่ห้อ “ไดสตาร์” ประเภทเครื่องใช้ไฟฟ้าภายในบ้าน
เครื่องใช้สำนักงาน รถจักรยานยนต์ และอื่นๆ
พร้อมบริการก่อนและหลังการขายถึงบ้านให้แก่กลุ่มลูกค้ารายย่อยระดับกลาง-ล่างที่อาศัยอยู่นอกเขตเทศบาลในจังหวัดต่างๆทั่วประเทศ
โดยบริษัท มีรูปแบบการขายเช่าซื้อ 2 วิธี คือ

1. การขายเช่าซื้อผ่านสาขาของบริษัท : บริษัท
ดำเนินการขายเช่าซื้อให้แก่ลูกค้ารายย่อยโดยพนักงานของบริษัท

2. การขายเช่าซื้อผ่านตัวแทนขายเช่าซื้อ : บริษัท ดำเนินการขายเช่าซื้อให้แก่ตัวแทนขายเช่าซื้อ
(ตัวแทนฯ)
ในราคาที่ถูกกว่าและระยะเวลาการผ่อนชำระที่สั้นกว่าการขายเช่าซื้อโดยตรงให้แก่ลูกค้ารายย่อย
ซึ่งตัวแทนฯ
เหล่านี้จะนำสินค้าดังกล่าวไปจำหน่ายต่อทั้งในรูปแบบเงินสดและขายเช่าซื้อให้แก่กลุ่มลูกค้าของตัวแทนรายนั้นฯ
ต่อไป

ในขั้นตอนการขายเช่าซื้อผลิตภัณฑ์นั้น บริษัทจะซื้อสินค้าจากผู้ผลิต คือ บริษัท ไดสตาร์ อิเลคทริก
คอร์เปอเรชั่น จำกัด (มหาชน) เพื่อนำมาขายเช่าซื้อให้แก่ผู้บริโภคและตัวแทนฯ
ด้วยนโยบายการขายเช่าซื้อแบบการเข้าถึงตัวลูกค้า

กรณีขายผ่านสาขานั้น บริษัท จะนำสินค้าและบริการจากสาขาไปขายให้ลูกค้ายังที่พักอาศัย
ซึ่งบริการรวมถึง บริการแลกสินค้าเก่าเพื่อชำระเงินดาวน์สินค้าเช่าซื้อใหม่
บริการส่งสินค้าพร้อมติดตั้ง บริการรับชำระเงินดาวน์และค่างวดเช่าซื้อ บริการซ่อมสินค้า
สำหรับตัวแทนนั้น บริษัท
พิจารณาให้เช่าซื้อในราคาและเทอมการผ่อนชำระที่พิเศษกว่าลูกค้าเช่าซื้อปกติ
เนื่องจากมียอดการซื้อสินค้าต่อเดือนที่ค่อนข้างสูงและสม่ำเสมอ อีกทั้งบริษัทให้บริการการจัดส่งสินค้า
ณ ที่ทำการของตัวแทนฯ รวมทั้งรับประกันและซ่อมแซมสินค้าเหมือนลูกค้าเช่าซื้อรายย่อยทั่วไป

ในปี 2549 การดำเนินธุรกิจทางด้านเช่าซื้อเครื่องใช้ไฟฟ้าของบริษัทลดลงอย่างมาก
เนื่องมาจากภาวการณ์ชะลอตัวของตลาดเครื่องใช้ไฟฟ้า
รวมทั้งการประสบปัญหาการปรับราคาจำหน่ายลดลงของเครื่องใช้ไฟฟ้าแต่ในขณะเดียวกันบริษัท
ต้องมีค่าใช้จ่ายในการดำเนินงานสูงขึ้น
อันสืบเนื่องจากราคาน้ำมันที่ปรับขึ้นอย่างต่อเนื่องและคุณภาพของลูกหนี้ บริษัท
จึงมีนโยบายชะลอตัวในธุรกิจเครื่องใช้ไฟฟ้าจนถึงเดือนธันวาคม 2549 บริษัท
แทบจะหยุดธุรกิจด้านนี้แล้ว

ในส่วนของรถแท็กซี่ บริษัท ได้หยุดปล่อยสินเชื่อการให้เช่าซื้อรถยนต์ตั้งแต่วันที่ 21 กุมภาพันธ์ 2550
เนื่องจากพอร์ตรถแท็กซี่ของบริษัท ปัจจุบันมีมูลค่าน้อย
ไม่คุ้มต่อค่าใช้จ่ายในการดำเนินการซึ่งการปล่อยสินเชื่อเกี่ยวกับรถยนต์หรือรถแท็กซี่นั้น
ต้องใช้เงินทุนที่ค่อนข้างสูงซึ่งหากพอร์ตสินเชื่อไม่ใหญ่พอ จะไม่คุ้มต่อค่าใช้จ่าย โดยทางบริษัท
จะเก็บเงินจากพอร์ตลูกหนี้เดิมเท่านั้น บริษัท
จะมีเงินสดจากการเก็บเงินของลูกหนี้ซึ่งจะสามารถลงทุนในธุรกิจอื่นได้โดยอาศัยความร่วมมือระหว่างเครือข่ายของบริษัท
ไมด้า แอสเซ็ท จำกัด (มหาชน) กับของบริษัทเอง ซึ่งหากการเก็บหนี้เสร็จสิ้น บริษัท
จะมีรายได้เพียง เงินปันผลรับจากธุรกิจที่บริษัทลงทุนเท่านั้น

ธุรกิจการลงทุนและการพัฒนา สรรหาธุรกิจหลัก

1.  บริษัท เจ.อาร์.ดีล จำกัด (“เจ.อาร์.ดีล”) (ปัจจุบันเปลี่ยนชื่อเป็น บริษัท อควา
    คอร์เปอเรชั่น จำกัด (มหาชน))

ในเดือนมีนาคม 2550 บริษัท ได้ลงทุนในบริษัท เจ.อาร์.ดีล จำกัด (“เจ.อาร์.ดีล”)
(ปัจจุบันเปลี่ยนชื่อเป็น บริษัท อควา คอร์เปอเรชั่น จำกัด (มหาชน)) ในสัดส่วนร้อยละ 50
โดยการซื้อหุ้นสามัญเพิ่มทุนของ เจ.อาร์.ดีล จำนวน 1,500,000 หุ้น ราคาหุ้นละ 100 บาท
มูลค่าเงินลงทุน 150,000,000 บาท โดยมีนายยุวพล พรประทานเวช และนางจริยา นักสอน
ซึ่งเป็นกลุ่มผู้ถือหุ้นเดิมของ เจ.อาร์.ดีล ถือหุ้นในบริษัท เจ.อาร์.ดีล จำกัด อีกร้อยละ 50
นายยุวพล พรประทานเวช และนางจริยา นักสอน เป็นผู้ก่อตั้งบริษัท เจ.อาร์.ดีล จำกัด
ในเดือนธันวาคม 2543
และมีความรู้ความสามารถและมีประสบการณ์ในธุรกิจสื่อป้ายโฆษณาเป็นเวลานาน ทั้งนี้ บริษัท เจ.
อาร์. ดีล จำกัด จดทะเบียนเมื่อวันที่ 6 ธันวาคม 2543 ด้วยทุนจดทะเบียนเริ่มต้น 1 ล้านบาท
โดยมีวัตถุประสงคเพื่อประกอบธุรกิจใหบริการเช่าพื้นที่และรับจ้างผลิตสื่อปายโฆษณาและบันเทิง
โดยมุงเนนงานโฆษณาที่ใชสื่อปายโฆษณาภายนอกที่อยูอาศัย (Out of Home Media)
ซึ่งสินคาหลักของบริษัทคือสื่อปายโฆษณาประเภท Billboard

ณ วันที่ 23 กรกฎาคม 2550 บริษัท เจ.อาร์.ดีล จำกัด จดทะเบียนเพิ่มทุนจำนวน 16 ล้านบาท
จากทุนเดิม 300 ล้านบาท เป็นทุนใหม่ 316 ล้านบาท เนื่องจากผู้ถือหุ้นเดิม คือ กลุ่มนายยุวพล
พรประทานเวช และบริษัทได้สละสิทธิ และนำหุ้นสามัญ จำนวน 160,000 หุ้น ๆ ละ 100 บาท
ขายให้กับนายอธิปัตย์ เนียมอำพัน และนำเงินที่ได้จากการเพิ่มทุนจำนวน 16 ล้านบาท
เพื่อชำระค่าซื้อทรัพย์สินประเภทโครงป้ายโฆษณา และสิทธิการเช่าที่ดินในราคา 16 ล้านบาท
รวมทั้งนายอธิปัตย์ เนียมอำพัน เป็นบุคคลที่มีประสบการณ์ทางด้านสื่อโฆษณา ทำให้ ปัจจุบัน บริษัท
เจ.อาร์.ดีล จำกัด มีทุนจดทะเบียนเพิ่มขึ้นเป็น 316 ล้านบาท แบ่งเป็นหุ้นสามัญ 3.16 ล้านหุ้น
มูลค่าที่ตราไว้หุ้นละ 100 บาท ต่อมา ณ วันที่ 28 กันยายน 2550 บริษัท
จดทะเบียนเพิ่มทุนอีกจำนวน 23.20 ล้านบาท จากทุนเดิม 316 ล้านบาทเป็นทุนใหม่ 339.20
ล้านบาท ทำให้สัดส่วนการถือหุ้นของบริษัท ใน เจ.อาร์.ดีล ลดลงเหลือร้อยละ 44.22
เนื่องจากผู้ถือหุ้นเดิม คือ กลุ่มนายยุวพล พรประทานเวช, นายอธิปัตย์ เนียมอำพัน และบริษัท
ได้สละสิทธิและนำหุ้นสามัญ จำนวน 232,000 หุ้น ๆ ละ 100 บาท ขายให้กับ นายชัยรัตน์
ศรีวิริยานนท์ จำนวน 200,000 หุ้น และ นายกมลพรรธน์ เมฆวรวุฒิ จำนวน 32,000 หุ้น โดยทั้ง
2 ท่านนี้เป็นเจ้าของทรัพย์สินโครงป้ายโฆษณา และเป็นโครงป้ายโฆษณาที่มีรายได้อยู่แล้ว
รวมจำนวน 18 โครง ซึ่งได้ตกลงราคาซื้อขายทรัพย์สินดังกล่าวกันในราคา 23,200,000 บาท
ซึ่งเป็นราคาทุน ไม่มี Premium รวมทั้งนายชัยรัตน์ ศรีวิริยานนท์ และนายกมลพรรธน์ เมฆวรวุฒิ
เป็นบุคคลที่มีประสบการณ์ทางด้านสื่อโฆษณา และเมื่อวันที่ 16 มกราคม 2551
สัดส่วนการถือหุ้นในบริษัท เจ.อาร์.ดีล จำกัด ลดลงเหลือ 38.64%
เนื่องจากบริษัทได้ขายหุ้นในบริษัท เจ.อาร์.ดีล จำกัด ให้บริษัท ไมด้า แอสเซ็ท จำกัด(มหาชน)
จำนวน 189,400 หุ้นในราคาหุ้นละ 105.59 บาท เป็นจำนวนเงิน 19.99 ล้านบาท

ที่ผ่านมาบริษัท เจ.อาร์.ดีล จำกัด ได้มีการขยายธุรกิจอย่างต่อเนื่อง
โดยขยายธุรกิจครอบคลุมไปถึงธุรกิจสื่อโฆษณาทางโทรทัศน์
และธุรกิจการโฆษณาประชาสัมพันธ์การตลาด ปัจจุบันมีบริษัทย่อยรวม 5 แห่ง คือ

1.  บริษัท อควา พอยท์ จำกัด ให้บริการสื่อโฆษณาภายในอาคาร และป้ายขนาดเล็ก

2.  บริษัท แอ็ด โซไซตี้ จำกัด ให้บริการสื่อโฆษณากลางแจ้ง

3.  บริษัท อควา มีเดีย 360 จำกัด (เดิมชื่อ บริษัท อควา เทเลวิชั่น จำกัด )
    ดำเนินธุรกิจผลิตรายการโทรทัศน์ และขายเวลาโฆษณาทางโทรทัศน์

4.  บริษัท อควา คอมมูนิเคชั่น จำกัด (เดิมชื่อ บริษัท อควา ออร์กาไนซ์ จำกัด)
    ดำเนินธุรกิจด้านการประชาสัมพันธ์ สื่อสารการตลาด และกิจกรรมส่งเสริมการตลาด

5.  บริษัท มีเดีย คาเฟ่ จำกัด ดำเนินธุรกิจบริหารเวลาสื่อโฆษณาทางทีวี
    และผลิตรายการโทรทัศน์

กลุ่มบริษัท เจ.อาร์.ดีล จำกัด มีผลประกอบการที่เติบโตขึ้นอย่างต่อเนื่อง รายได้รวมระหว่างปี
2549 – 2552 มีมูลค่า 137.00, 185.26 , 278.66 ล้านบาท และ 256.16 ล้านบาท
ตามลำดับ ด้วยศักยภาพของบริษัท เจ.อาร์.ดีล จำกัด
ซึ่งมีการเติบโตอย่างต่อเนื่องและมีความพร้อมในการระดมทุนได้ด้วยตนเอง บริษัท เจ.อาร์.ดีล
จำกัด จึงมีแผนที่จะนำบริษัทเข้าจดทะเบียนในตลาดหลักทรัพย์แห่งประเทศไทย

บริษัท เจ.อาร์.ดีล จำกัด ได้ดำเนินการแปรสภาพเป็นบริษัทมหาชนจำกัด พร้อมทั้งเปลี่ยนชื่อเป็น
บริษัท อควา คอร์เปอเรชั่น จำกัด (มหาชน) แล้ว เมื่อวันที่ 1 มิถุนายน 2552
และอยู่ระหว่างเตรียมตัวเพื่อขออนุญาตเสนอขายหุ้นจากสำนักงานคณะกรรมการ ก.ล.ต.
และนำหุ้นของบริษัทเข้าจดทะเบียนในตลาดหลักทรัพย์แห่งประเทศไทย

นอกจากนี้ บริษัทกำลังอยู่ระหว่างการพิจารณาลงทุน หรือดำเนินธุรกิจอื่นเพิ่มเติมอีก
เนื่องจากอีกประมาณ 2 ปี ข้างหน้าหลังจากการเก็บหนี้จากลูกหนี้เสร็จสิ้น
บริษัทจะมีรายได้จากเงินปันผลรับจากบริษัท อควา คอร์เปอเรชั่น จำกัด (มหาชน)
เพียงอย่างเดียว ซึ่งบริษัท อควา คอร์เปอเรชั่น จำกัด (มหาชน)
ก็ยังไม่ถือว่าเป็นธุรกิจหลักของบริษัท เพราะบริษัทถือหุ้นในบริษัท อควา คอร์เปอเรชั่น จำกัด
(มหาชน) น้อยกว่าร้อยละ 75 ของทุนชำระแล้วของบริษัท อควา คอร์เปอเรชั่น จำกัด (มหาชน)

2.  บริษัท ไอ เอ็ม ซี ซี จำกัด ธุรกิจหลักในการนำเข้าและจำหน่ายรถไฟฟ้าเอนกประสงค์
    รถจักรยานยนต์สี่ล้อ (เอทีวี) อะไหล่และอื่นๆ

ในวันที่ 8 กุมภาพันธ์ 2551 บริษัทได้ลงทุนระยะยาวในบริษัท ไอ เอ็ม ซี ซี จำกัด
ซึ่งมีทุนจดทะเบียนและเรียกชำระแล้ว 317,000,000 บาท โดยการซื้อหุ้นสามัญ จำนวน 150,000
หุ้นราคาหุ้นละ 250 บาท มูลค่าเงินลงทุน 37,500,000 บาท คิดเป็นสัดส่วนการลงทุนร้อยละ
4.73

3.  บริษัท สไมล์ คัฟเฟ่ จำกัด ธุรกิจกาแฟ

บริษัทได้จัดตั้งบริษัท สไมล์ คัฟเฟ่ จำกัด โดยมีทุนจดทะเบียน 30 ล้านบาท ชำระแล้ว 22.20
ล้านบาท โดยบริษัทถือหุ้นในสัดส่วนร้อยละ 80 ร่วมกับผู้บริหารของสไมล์ คัฟเฟ่
ในสัดส่วนที่เหลือร้อยละ 20 เพื่อดำเนินธุรกิจผลิตและจำหน่ายกาแฟคั่วบดซึ่งประกอบด้วยธุรกิจหลัก
ดังนี้

-   ผลิตและจำหน่ายกาแฟคั่วบด โดยจะมีการจัดตั้งโรงงานคั่วบดเมล็ดกาแฟ
    เพื่อจำหน่ายให้แก่กลุ่มลูกค้า เช่น ร้านกาแฟ ร้านอาหาร โรงแรม และร้านค้าทั่วไป

-   จำหน่ายผลิตภัณฑ์ที่เกี่ยวข้องกับธุรกิจร้านกาแฟ เช่น เครื่องชงกาแฟ เครื่องบดกาแฟ
    และอุปกรณ์อื่น ๆ สำหรับร้านกาแฟ ให้แก่กลุ่มผู้ดำเนินธุรกิจร้านกาแฟ
    และลูกค้าที่สนใจที่จะเริ่มดำเนินธุรกิจร้านกาแฟ

ทั้งนี้ โรงงานคั่วบดกาแฟของสไมล์ คัฟเฟ่ ได้เปิดดำเนินงานแล้วเมื่อเดือนพฤศจิกายน 2552

ปัจจุบัน บริษัทมีบริษัทย่อยรวมทั้งหมด 3 บริษัท โดยมีโครงสร้างการถือหุ้นของกิจการเป็นดังนี้

1.  โครงสร้างรายได้ของบริษัทและบริษัทย่อย

รายได้หลักของบริษัทและบริษัทย่อย แบ่งออกเป็น 3 ประเภท คือ (1) รายได้จากการขาย (2)
รายได้ดอกผลเช่าซื้อ และ (3) รายได้จากการให้บริการเช่าพื้นที่ติดตั้งป้ายโฆษณา จัดหาพื้นที่
รับจ้างผลิต ติดตั้งงานโฆษณาประเภทต่าง ๆ ผลิตรายการโทรทัศน์ และขายเวลาโฆษณา
โดยมีรายละเอียดของรายได้ดังนี้

+------------------------+-------+------+-------+------+------+------+
| ประเภทรายได้            | 2550  |      | 2551  |      | 2552 |      |
+========================+=======+======+=======+======+======+======+
|                        | ลบ.   | %    | ลบ.   | %    | ลบ.  | %    |
+------------------------+-------+------+-------+------+------+------+
| มูลค่าก                  | 30.08 | 1    | -     | -    | -    | -    |
| ารขายเช่าซื้อตามสัญญาเช่าซื้อ |       | 2.69 |       |      |      |      |
+------------------------+-------+------+-------+------+------+------+
| 1. รายได้จากการขาย :    |       |      |       |      |      |      |
+------------------------+-------+------+-------+------+------+------+
| - เครื่องใช้ไฟฟ้า          | 5.85  | 2.47 | -     | -    | -    | -    |
+------------------------+-------+------+-------+------+------+------+
| - โทรศัพท์               | -     | -    | -     | -    | -    | -    |
+------------------------+-------+------+-------+------+------+------+
| - รถยนต์                | 11.84 | 4.98 | -     | -    | -    | -    |
+------------------------+-------+------+-------+------+------+------+
| - กาแฟคั่วบด             | -     | -    | -     | -    | 6.76 | 1.48 |
+------------------------+-------+------+-------+------+------+------+
| รวม                    | 17.69 | 7.45 | -     | -    | 6.76 | 1.48 |
+------------------------+-------+------+-------+------+------+------+
| 2. รายได้จากการบริการ :  |       |      |       |      |      |      |
+------------------------+-------+------+-------+------+------+------+
| - รายได้ค่าโฆษณา         | 1     | 4    | 2     | 6    | 22   | 4    |
|                        | 04.32 | 4.01 | 07.03 | 5.20 | 7.98 | 9.94 |
+------------------------+-------+------+-------+------+------+------+
| - รายได้ค่าจ้างทำของ      | 19.42 | 8.20 | 61.45 | 1    | 8    | 1    |
|                        |       |      |       | 9.35 | 5.23 | 8.67 |
+------------------------+-------+------+-------+------+------+------+
| -                      | -     | -    | -     | -    | 8    | 1    |
| รา                     |       |      |       |      | 1.70 | 7.90 |
| ยการโทรทัศน์และเวลาโฆษณา |       |      |       |      |      |      |
+------------------------+-------+------+-------+------+------+------+
| รวม                    | 1     | 5    | 2     | 8    | 39   | 8    |
|                        | 23.74 | 2.21 | 68.48 | 4.55 | 4.91 | 6.50 |
+------------------------+-------+------+-------+------+------+------+
| 3. รายได้ดอกผลเช่าซื้อ :   |       |      |       |      |      |      |
+------------------------+-------+------+-------+------+------+------+
| - เครื่องใช้ไฟฟ้า          | 10.00 | 4.22 | 0.24  | 0.08 | 0.20 | 0.04 |
+------------------------+-------+------+-------+------+------+------+
| - โทรศัพท์               | 2.59  | 1.10 | 0.10  | 0.03 | -    | 0.00 |
+------------------------+-------+------+-------+------+------+------+
| - รถยนต์                | 21.39 | 9.02 | 14.86 | 4.68 | 9.21 | 2.02 |
+------------------------+-------+------+-------+------+------+------+
| รวม                    | 33.98 | 1    | 15.20 | 4.79 | 9.41 | 2.06 |
|                        |       | 4.34 |       |      |      |      |
+------------------------+-------+------+-------+------+------+------+
| 4. รายได้อื่น :           |       |      |       |      |      |      |
+------------------------+-------+------+-------+------+------+------+
| - หนี้สูญรับคืน             | 9.54  | 4.03 | 9.38  | 2.95 | 7.36 | 1.61 |
+------------------------+-------+------+-------+------+------+------+
| -                      | 19.84 | 8.37 | 1.64  | 0.52 | 0.31 | 0.07 |
| กำไรจากการจำหน่ายอุปกรณ์  |       |      |       |      |      |      |
+------------------------+-------+------+-------+------+------+------+
| - อื่นๆ                  | 32.26 | 1    | 22.83 | 7.19 | 3    | 8.28 |
|                        |       | 3.60 |       |      | 7.78 |      |
+------------------------+-------+------+-------+------+------+------+
| รวม                    | 61.64 | 2    | 33.85 | 1    | 4    | 9.96 |
|                        |       | 6.00 |       | 0.66 | 5.45 |      |
+------------------------+-------+------+-------+------+------+------+
| รวมรายได้               | 2     | 10   | 3     | 10   | 45   | 10   |
|                        | 37.05 | 0.00 | 17.54 | 0.00 | 6.53 | 0.00 |
+------------------------+-------+------+-------+------+------+------+

เป้าหมายการดำเนินธุรกิจ

ในปี 2552 บริษัทอยู่ระหว่างการพิจารณาธุรกิจใหม่เพื่อลงทุน
หรือเพื่อดำเนินการเป็นธุรกิจหลักของบริษัท เพิ่มเติมอีก
โดยบริษัทมีนโยบายที่จะดำเนินการหรือลงทุนในธุรกิจอื่นที่บริษัทเห็นว่ามีศักยภาพในอนาคต
โดยมีเป้าหมายเพื่อสร้างมูลค่าเพิ่มให้แก่ผู้ลงทุน รวมทั้งประสานประโยชน์ให้แก่
ผู้มีส่วนได้เสียทุกฝ่าย ทั้งลูกหนี้ เจ้าหนี้ ลูกค้า ตัวแทนจำหน่าย ผู้บริหาร พนักงาน และผู้ลงทุน